Številka: 012-5/2023/26

Datum: 21. 2. 2023

# ZAPISNIK

1. USTANOVNE SEJE STROKOVNEGA SVETA REPUBLIKE SLOVENIJE ZA ŠPORT

Datum seje: torek, 31. 1. 2023

Trajanje seje: od 13.05 do 15.02

Kraj izvedbe: Ministrstvo za vzgojo in izobraževanje, Velika dvorana, Masarykova

cesta 16, Ljubljana.

Prisotni člani: Uroš Mohorič, Marija Jozak, Vida Mihelčič, mag. Matej Jamnik, Nejc Jeraša, dr. Marko Zadražnik, dr. Milan Žvan, dr. Boro Štrumbelj, Jurij Klešnik, Živa Smolnikar, Ivan Šček, dr. Maja Smrdu, Zoran Kačičnik, mag. Vladimir Makuc, Edo Javor, Mitja Urbanc, mag. Miran Kos.

Odsotni člani: /

Drugi prisotni: Matjaž Han, minister za gospodarstvo, turizem in šport,

mag. Dejan Židan, državni sekretar na Ministrstvu za gospodarstvo, turizem in šport,

dr. Mitja Blaganje, generalni sekretar na Ministrstvu za gospodarstvo, turizem in šport,

dr. Petra Robnik, v. d. generalne direktorice Direktorata za šport,

dr. Rožle Prezelj, Varuh športnikovih pravic,

Peter Levič, Inšpektorat RS za šolstvo in šport,

Jože Zidar, novinar STA,

Jernej Kovač, PR MGTŠ,

Eva Seničar, Direktorat za šport.

Sejo je odprla najstarejša članica Strokovnega sveta RS za šport Vida Mihelčič in predala besedo ministru za gospodarstvo, turizem in šport Matjažu Hanu.

Izhodišča ministra za gospodarstvo, turizem in šport Matjaža Hana:

* večji poudarek športu,
* kaj športniki potrebujejo, pogovori s strokovno športno javnostjo,
* skozi zakonodajo spremeniti dobre in slabše prakse,
* skrb za mlajše generacije in trenerje (socialni status ne sme vplivati na to, če se bo otrok lahko ukvarjal s športom ali ne),
* vlaganje v investicije, pomembni centri v državi in druga infrastruktura v Sloveniji,
* sklad za organiziranje velikih mednarodnih športnih prireditev.

Besedo je prevzel mag. Dejan Židan.

Izhodišča državnega sekretarja mag. Dejana Židana:

* rebalans bo omogočil dodatno financiranje športa,
* ministrstvo ima od 1. januarja v posameznem letu denar, ki mora čim prej priti do zvez in društev,
* kvalificiran kader se umika,
* razpad sistema brezplačnega športa (treba je uloviti vse talente in to ne more biti odvisno od socialnega statusa),
* na nobeni točki ne sme biti športu slabše kot lani, treba je povečati financiranje strokovnjakov in trenerjev,
* letni program športa mora biti čim prej sprejet,
* izteka se Nacionalni program športa v RS, treba je narediti evalvacijo,
* Zakon o pomembnih športih prireditvah, ki bo omogočal transparentni način in večletno načrtovanje,
* Zakon o investicijah v športno infrastrukturo, do marca pripraviti gradivo s pripravljeno dokumentacijo.

Strokovni svet nagovori tudi v. d. generalne direktorice Direktorata za šport dr. Petra Robnik in poudari, da so pred nami ključni koraki, da lahko skupaj ustvarimo uspešne mehanizme za razvoj slovenskega športa v naslednjem desetletnem obdobju in preda besedo predsedujoči Vidi Mihelčič.

Na seji so prisotni vsi člani, seja je sklepčna.

**Sprejem dnevnega reda**

V nadaljevanju je predsedujoča predstavila predlog dnevnega reda, kot sledi:

1. Potrditev Poslovnika SSRSŠ.
2. Volitve predsednika/predsednice in podpredsednika/podpredsednice SSRSŠ.
3. Razno.

Nato je predsedujoča odprla razpravo na temo predlaganega dnevnega reda. Ker se k razpravi ni prijavil nihče, je predlagala v potrditev

**Sklep 1u/1:**

**Strokovni svet RS za šport potrdi dnevni red 1. ustanovne seje, kot sledi:**

1. **Potrditev poslovnika SSRSŠ.**
2. **Volitve predsednika/predsednice in podpredsednika/podpredsednice SSRSŠ.**
3. **Razno.**

|  |  |  |  |  |
| --- | --- | --- | --- | --- |
| Glasovalo: 17 | Za: 17 | Proti: 0 | Vzdržani: 0 | Sklep sprejet: DA |

**Ad. 1) Potrditev Poslovnika Strokovnega sveta RS za šport**

Predsedujoča je odprla točko. Povedala je, da je bil predlog poslovnika del gradiva, ki ga je ministrstvo poslalo članicam in članom SSRSŠ.

Predsedujoča je odprla razpravo. Mitja Urbanc je predlagal, da se uskladi 7. člen Poslovnika, ki govori o volitvah predsednika sveta, z 38. členom Zakona o športu, ki govori, da se imenuje predsednika Strokovnega sveta RS za šport in da se s spremembo poslovnika omogoči, da se z možnostjo javnega glasovanja imenuje predsednika in podpredsednika, v primeru, da je kandidat za predsednika samo eden, če tako odloči Strokovni svet RS za šport.

**Sklep 1u/2:**

**Strokovni svet RS za šport potrdi spremembo poslovnika v 7. in 10. členu, kjer se doda odstavek, kot sledi: Če je za predsednika oz. podpredsednika predlagan le po en kandidat, se o njegovi izvolitvi oz. imenovanju voli javno, če tako odločijo člani Strokovnega sveta RS za šport.**

|  |  |  |  |  |
| --- | --- | --- | --- | --- |
| Glasovalo: 17 | Za: 12 | Proti: 5 | Vzdržani: 0 | Sklep sprejet: DA |

Po sprejetem sklepu je predsedujoča predlagala v potrditev

**Sklep 1u/3:**

**Strokovni svet RS za šport potrdi Poslovnik SSRSŠ.**

|  |  |  |  |  |
| --- | --- | --- | --- | --- |
| Glasovalo: 17 | Za: 16 | Proti: 0 | Vzdržani: 1 | Sklep sprejet: DA |

**Ad. 2) Volitve predsednika/predsednice in podpredsednika/podpredsednice SSRSŠ**

Predsedujoča je odprla točko ter člane pozvala k oddaji kandidatur za predsednika oz. podpredsednika SSRSŠ. Zoran Kačičnik je predlagal, da člani javno predlagajo kandidate za predsednika oz. podpredsednika, nato pa za podpredsednika SSRSŠ predlagal g. Klešnika. Dr. Boro Štrumbelj je za predsednika SSRSŠ predlagal Uroša Mohoriča. Predsedujoča je pozvala kandidata, da podata ustno soglasje h kandidaturi. Uroš Mohorič je podal soglasje h kandidaturi za predsednika SSRSŠ. Jurij Klešnik je podal soglasje h kandidaturi za podpredsednika SSRSŠ.

**Sklep 1u/4:**

**Strokovni svet RS za šport izvoli Uroša Mohoriča za predsednika SSRSŠ.**

|  |  |  |  |  |
| --- | --- | --- | --- | --- |
| Glasovalo: 17 | Za: 16 | Proti: 0 | Vzdržani: 1 | Sklep sprejet: DA |

**Sklep 1u/5:**

**Strokovni svet RS za šport izvoli Jurija Klešnika za podpredsednika SSRSŠ.**

|  |  |  |  |  |
| --- | --- | --- | --- | --- |
| Glasovalo: 17 | Za: 16 | Proti: 0 | Vzdržani: 1 | Sklep sprejet: DA |

Vodenje seje je prevzel Uroš Mohorič. Članicam in članom SSRSŠ se je zahvalil za izkazano zaupanje in izpostavil ključna področja, ki jih mora obravnavati SSRSŠ. Ker se je izkazalo, da so nekatere zadeve urgentne, je treba sklicati naslednjo redno sejo v najkrajšem možnem času, hkrati pa je velik poudarek treba dati predlogu Letnega programa športa za leto 2023, da se le-ta čim prej sprejme in evalvaciji Nacionalnega programa športa v Republiki Sloveniji, ki se izteče v letu 2023 ter pripravi novega. Ker se šport deli med ministrstvi, bo potrebna tudi koordinacija med vsemi resorji pod katere šport s svojimi pojavnimi oblikami spada.

**Ad. 3) Razno**

Strokovni svet RS za šport je v zvezi s problematiko sprejema Letnega programa športa v letu 2023 na seji oblikoval dodaten sklep, ki ga je predsednik dal v potrditev

**Sklep 1u/6:**

**Strokovni svet RS za šport je bil seznanjen s problematiko virov financiranja Letnega programa športa za leto 2023 in na podlagi seznanitve Vladi RS predlaga, da se sredstva za Letni program športa za leto 2023 povišajo.**

|  |  |  |  |  |
| --- | --- | --- | --- | --- |
| Glasovalo: 16 | Za: 16 | Proti: 0 | Vzdržani: 0 | Sklep sprejet: DA |

Zoran Kačičnik je med drugim predlagal, da se na naslednji redni seji SSRSŠ imenuje tudi člane Volilne komisije SSRSŠ za volitve za izbor članov Sveta Fundacije za financiranje športnih organizacij v Republiki Sloveniji za mandat 2022-2027, ki ni bil dokončan v prejšnjem mandatu Strokovnega sveta RS za šport. Na SSRSŠ je naslovil tudi vprašanje glede informacij o prodaji lastniških deležev v Športni loteriji Slovenije tuji gospodarski družbi. Športna loterija Slovenije je eden od ključnih virov sredstev za financiranje slovenskega športa, zato je nujno, da SSRSŠ o tej temi pridobi vse relevantne informacije in po razpravi poda mnenje.

Ker je bil dnevni red izčrpan, je predsednik sejo zaključil ob 15.02.

Zapisala:

Eva Seničar Uroš Mohorič

predsednik Strokovnega sveta RS za šport